121 
med Baand om Hovedet, som han” (S. 253 Anm.). Men Stør- 
relsen af hans Figur i Forhold til de Andres og det over ham 
anbragte Ormuzd-Billede tyde paa, at det er Kongen, og dette 
bekræftes ved Kile-Indskriften over hans Hoved, i hvilken han 
er betegnet som Darius (Hystaspis).?) — NVaabendragerne have 
kun et meget smalt Baand om Hovedet.  Afbildningen hos Ker 
Porter, som Prof. H. har havt for Øie, er unøiagtig. 
Imod at ansee Ringen om Kongens Hoved i den omtalte 
Gruppe paa Persepolis's Mure for et Tegn paa den kongelige 
Værdighed, anfører Prof. Holmboe, at ”paa andre Skulpturer 
sammesteds Ringe af ganske den samme Form sees paa flere 
underordnede Personers Hoveder” (S. 251). Med Hensyn til 
Diademet giør han giældende, at andre Personer ligeledes ”vise 
sig med Baand eller Bind orm Hovedet” (S. 253), og at ” Skulp- 
turerne i Persepolis fremstille Perserkongen med den cylindriske 
Hue uden fascia eller dwadnu«”, hvoraf han slutter, at dette 
Baand blev betragtet som en ” Bisag” (S. 252). Hertil er Føl- 
gende at bemærke. Det er her ikke Formen, men Stoffet og 
Farven, det kommer an paa. En Ring eller et Baand om Ho- 
vedet var ikke et Tegn paa Kongeværdigheden, men en Ring af 
Guld og et hvidt Baand med en purpurfarvet Snor eller Kant ; 
den Rmg, som de Undergivne bare om Hovedet, maa antages 
at have været af et ringere Metal eller andet Stof, og deres 
Hovedbaand af andre Farver.  Skulpturerne påa Persepolis's 
Paladser vare efter al Sandsynlighed malede, ligesom de ninivitiske, 
og havde hist og her Forgyldning; naar Ringen om Kongens 
Hoved var forgyldt, var den tilstrækkeligt adskilt fra de Andres, 
og naar disses Hovedbaand vare farvede, havde de ikke samme 
9) Den begynder saaledes: Jeg er Darius, den store Konge . ... Søn af 
Hystaspes...  Kile-Indskrifterne paa dette Monument ere læste paa 
overeensstemmende Maade af Rawlinson, Oppert og Fl.; see: Journal of 
the royal asiatic society, T. X (1846) p. 261; Journal asiatique S. IV, 
T. XVIII (1851) p. 554. Der hersker ingen Tvivl om Rigtigheden af 
denne Læsning. 
